CELEX: E2006G0001
Language: fi
Date: 2006-04-27 00:00:00
Title: EFTA-valtioiden pysyvän komitean päätös N:o 1/2006/PK, tehty 27 päivänä huhtikuuta 2006 , rahoitusjärjestelmän (2004–2009) alaisten hankkeiden varainhoidon tarkastuksesta

8.5.2008   
            
            
               FI
            
            
               Euroopan unionin virallinen lehti
            
            
               L 122/30
            
         EFTA-VALTIOIDEN PYSYVÄN KOMITEAN PÄÄTÖS
   
   N:o 1/2006/PK,
   tehty 27 päivänä huhtikuuta 2006,
   rahoitusjärjestelmän (2004–2009) alaisten hankkeiden varainhoidon tarkastuksesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen, jäljempänä ’ETA:n laajentumissopimus’ (1),
   ottaa huomioon ETA:n laajentumissopimuksella ETA-sopimukseen sisällytetyn ETA:n rahoitusjärjestelmää koskevan pöytäkirjan 38a,
   ottaa huomioon Norjan kuningaskunnan ja Euroopan yhteisön sopimuksen Norjan rahoitusjärjestelmästä vuosille 2004–2009 (2),
   ottaa huomioon ETA:n ja Norjan rahoitusjärjestelmäviraston perustamisesta 5 päivänä helmikuuta 2004 tehdyn EFTA-valtioiden pysyvän komitean päätöksen N:o 1/2004/PK,
   ottaa huomioon rahoitusjärjestelmäkomitean perustamisesta 3 päivänä kesäkuuta 2004 tehdyn EFTA-valtioiden pysyvän komitean päätöksen N:o 4/2004/PK,
   ottaa huomioon 22 päivänä joulukuuta 2005 tehdyn valvonta- ja tuomioistuinkomitean päätöksen N:o 15/2005 EFTAn tilintarkastajien toimeksiannosta (koskien EFTAn ETA-maita),
   ON PÄÄTTÄNYT SEURAAVAA:
   1 artikla
   ETAn rahoitusjärjestelmän 2004–2009, jäljempänä ’ETAn rahoitusjärjestelmä’, alaisten hankkeiden varainhoidon tarkastuksessa ylintä toimivaltaa käyttää tarkastuslautakunta. Tähän sisältyy edunsaajavaltioissa järjestettyjen hankkeiden varainhoidon tarkastus, edunsaajavaltioiden hankkeiden hallinnointi sekä ETAn rahoitusjärjestelmän täytäntöönpano. Tarkastuslautakunta tarkastaa myös ETAn rahoitusjärjestelmän hallinnoinnin, jota hoitaa rahoitusjärjestelmätoimisto.
   2 artikla
   Tarkastuslautakunta muodostetaan ETA-sopimuksen sopimuspuolina olevien EFTA-valtioiden kansalaisista, joiden olisi mieluiten oltava EFTA-valtioiden ylimpien tilintarkastuselinten jäseniä. Lautakunnan jäsenten on oltava täysin riippumattomia. EFTAn virkamies voidaan nimittää tilintarkastajaksi kolmen vuoden kuluttua siitä, kun hän on lopettanut työskentelyn EFTAn elimissä.
   3 artikla
   Tarkastuslautakunnan jäsenet, jotka tekevät tarkastuksia 1 artiklan nojalla, ovat samoja henkilöitä kuin ne, jotka on nimitetty samalle toimikaudelle 22. joulukuuta 2005 tehdyn valvonta- ja tuomioistuinkomitean päätöksen N:o 15/2005 mukaisesti.
   4 artikla
   Tarkastuslautakunnan jäsenet hoitavat tehtäviään täysin riippumattomasti.
   5 artikla
   Tarkastuslautakunnan jäsenet tekevät molempiin rahoitusjärjestelmiin liittyvien toimien varainhoidon tarkastuksessa tiivistä yhteistyötä Norjan rahoitusjärjestelmää vuosille 2004–2009 koskevasta vastaavasta varainhoidon tarkastuksesta vastaavan henkilön tai vastaavien henkilöiden kanssa.
   6 artikla
   Kustannukset, jotka aiheutuvat 1 artiklassa tarkoitetusta varainhoidon asianmukaisesta ja oikeasuhteisesta tarkastuksesta, rahoitetaan ETAn rahoitusjärjestelmän hallinnollisesta talousarviosta. Pysyvä komitea päättää tarkastukseen myönnettävistä varoista tarkastuslautakunnan esityksen ja rahoitusjärjestelmäkomitean suosituksen perusteella.
   7 artikla
   Tarkastuslautakunta voi käyttää apunaan ulkopuolisia asiantuntijoita. Ulkopuolisia asiantuntijoita koskevat samat riippumattomuusvaatimukset ja sama 5 artiklassa tarkoitettu yhteistyövelvollisuus kuin tarkastuslautakunnan jäseniä.
   8 artikla
   Tarkastuslautakunta laatii EFTA-valtioiden pysyvälle komitealle kertomuksen 1 artiklassa tarkoitetusta varainhoidon tarkastuksesta. Lautakunta voi tehdä toimenpide-ehdotuksia.
   9 artikla
   Tarkastuslautakunta laatii 1 artiklassa tarkoitetusta varainhoidon tarkastuksesta omat toimintaohjeensa ja toimittaa ne EFTA-valtioiden pysyvän komitean hyväksyttäviksi.
   10 artikla
   Tämä päätös tulee voimaan välittömästi.
   11 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Bryssel 27 päivänä huhtikuuta 2006.
      
         
            EFTA-valtioiden pysyvän komitean puolesta
         
         
            Puheenjohtaja
         
         Stefán Haukur JÓHANNESSON
         
         
            Pääsihteeri
         
         William ROSSIER
         
      
   
   
      (1)  EUVL L 130, 29.4.2004, s. 11, ja ETA-täydennysosa N:o 23, 29.4.2004, s. 1.
   
      (2)  EUVL L 130, 29.4.2004, s. 81, ja ETA-täydennysosa N:o 23, 29.4.2004, s. 58.